Goran Selanec
Goran Selanec (Zagreb, 20. listopada 1976.), hrvatski pravnik.

Biografija 

Završio Pravni fakultet u Zagrebu (2000). Magistrirao (2002) i doktorirao (2012) na University of Michigan Law School. Znanstvenik novak na Katedri za ustavno pravo (2001–04) i predavač na Katedri za europsko javno pravo Pravnog fakulteta u Zagrebu (2004–09). Predavač na stručnom studiju Konferencijsko prevođenje Sveučilišta u Zagrebu (2009–11) i vanjski suradnik Katedre za pravo Ekonomskog fakulteta u Zagrebu (2013–14). Od 2012. gostujući predavač na Europskoj pravnoj akademiji.

Nacionalni stručnjak za ravnopravnost spolova (2009–12), gdje je sudjelovao u Mreži nacionalnih pravnih stručnjaka za ravnopravnost spolova Europske komisije. Viši pravni savjetnik (2010–12) i zamjenik pravobraniteljice za ravnopravnost spolova (od 2012). Od 2017. sudac Ustavnog suda Republike Hrvatske.

Pravni stručnjak na više projekata u okviru EU PROGRESS i EU PHARE. Međunarodni pravni stručnjak misije OESS-a u Bosni i Hercegovini (2013). Objavio više stručnih i znanstvenih radova s područja ustavnoga i građanskog prava.

Priznanja 

 1998. Rektorova nagrada Sveučilišta u Zagrebu
 2002. Potvrda za zasluge za »Europski pravni poredak« (fakultetska nagrada za najboljeg studenta na predmetu)
 2003. Handlerova istraživačka stipendija za studij europskih integracija

Izvori

Eksterni linkovi 

 Zašto ovaj tip s briljantnim CV-jem u Hrvatskoj nema nikakve šanse da uđe u Ustavni sud (a prijavio se), Telegram, 19. svibnja 2016.

Hrvatski pravnici
Suci Ustavnog suda Republike Hrvatske